Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA Tahap Kesediaan Dan Emosi Pelajar Sekolah Menengah Selangor dan Wilayah Persekutuan Belajar Secara Atas Talian Ketika PKP Hingga PKPP 2020 Rafiza Binti Kasbun, Nurkaliza Binti Khalid, Ahmad Syukri Bin Adnan Rafiza Binti Kasbun, Kolej Universiti Islam Antarabangsa Selangor Nur Kaliza Binti Khalid, Kolej Universiti Islam Antarabangsa Selangor Ahmad Syukri Bin Adnan, Kolej Universiti Islam Antarabangsa Selangor rafiza@kuis.edu.my, nurkaliza@kuis.edu.my, ahmadsyukri@kuis.edu.my Abstrak. Di era digital revolusi terkini, bidang pendidikan tidak ketinggalan dalam mengalami transformasi ke arah andragogi dan pedagogi secara digital. Seiring dengan Perintah Kawalan Pergerakan (PKP) yang dilaksanakan oleh kerajaan Malaysia bagi membendung penularan wabak COVID-19, kaedah pembelajaran atas talian merupakan suatu keperluan. Semua institusi pendidikan samada pengajian tinggi mahupun pendidikan sekolah-sekolah di Malaysia tiada pilihan lain dengan terpaksa menggunakan kaedah pengajaran dan pembelajaran secara maya bagi memastikan silibus pengajaran dapat disampaikan dengan sebaik mungkin supaya sesi pembelajaran tidak ditangguhkan. Namun, sejauh mana penerimaan pelajar-pelajar sekolah menerima norma baharu dalam sesi pengajaran dan pembelajaran ini dari segi kesediaan emosi mereka. Ini menjadi objektif kajian ini. Skop kajian adalah di kalangan pelajar sekolah menengah sahaja di sekitar Wilayah Persekutuan dan Selangor atas sebab di kawasan ini rangkaian Internet lebih stabil. Remaja adalah golongan kalangan usia yang paling kritikal tahap emosi mereka terhadap kehidupan. Soal selidik diedarkan secara atas talian kepada lebih kurang seratus lebih pelajar. Dapatan kajian mendapati secara amnya, pelajar-pelajar ini masih mengharapkan bersekolah seperti biasa. Pembelajaran atas talian menyebabkan mereka kurang faham dan susah untuk memberi tumpuan sepenuhnya pada pembelajaran. Ini kerana mereka lebih teruja untuk membuat perkara lain seperti bermain permainan atas talian, menonton televisyen, dan lain-lain. Kesimpulannya, walaupun kumpulan kajian terdiri daripada pelajar yang berada di bandar namun mereka masih tetap menghadapi masalah dalam menghadapi norma baharu dalam pembelajaran atas talian. Ia bukan sahaja berkaitan dengan masalah teknikal dan penerimaan pelajar-pelajar menghadapi isu-isu sepanjang pembelajaran atas talian tersebut tetapi juga disebabkan gangguan pada emosi dan keteguhan jiwa mereka. Keywords: Pembelajaran dan pembelajaran atas talian, Norma baharu, Emosi, Tumpuan.
Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA PENGENALAN Ketika para remaja di Malaysia perlu berhadapan dengan Perintah Kawalan Pergerakan bermula 18 Mac 2020 disebabkan oleh pandemik COVID-19, banyak aktiviti sekolah dan acara-acara kegemaran mereka perlu dibatalkan. Ini membatasi banyak aktiviti kegemaran mereka, termasuk pesta, sukan, dan masa yang dihabiskan secara langsung dengan rakan-rakan. Tidak hairanlah ramai remaja merasa tertekan, marah dan bosan sepanjang tempoh ini. Tindak balas seperti ini adalah normal, menurut pakar kanak-kanak Pusat Kanak-kanak Johns Hopkins, Nilu Rahman. Kehidupan masyarakat berubah ketika PKP malah ada remaja yang rasa terpenjara di kediaman sendiri. Melalui empat fasa PKP, keadaan ini boleh memberi kesan kepada emosi dan tingkah laku jika tidak diurus dengan baik. Perunding Psikiatri Sunway Medical Centre Velocity, Dr Lim Wai Jenn berkata, setiap perubahan yang berlaku dalam kehidupan boleh memberi tekanan hingga menyebabkan individu mengalami kebimbangan dan kemurungan. Menurutnya, adalah perkara biasa individu mengalami gangguan ketidakstabilan emosi atau kerisauan dan kebimbangan yang sederhana dalam kehidupan harian pada fasa norma baharu. Remaja dan kanak-kanak turut tidak terkecuali terkesan dengan penularan Covid-19 dan PKP. Sistem pembelajaran dan pergaulan dengan rakan-rakan telah terganggu. Pembelajaran pula hanya tertumpu pada skrin computer dan telefon pintar. Pergaulan dan ramah mesra serta gelak tawa rakan-rakan telah terbatas. Anak-anak ini merasa 'lemas'. Sepanjang tempoh pelaksanaan PKP ini, nyata terdapat perubahan besar dalam rutin remaja dan kanak-kanak yang kebiasaannya bermain dan belajar di sekolah bersama-sama rakan-rakan. Pakar Perunding Psikiatri Universiti Malaya, Profesor Madya Dr Muhsin Ahmad Zahari berkata psikologi kanak-kanak yang tiada alasan untuk keluar daripada rumah nyata terkesan dan impak tersebut adalah lebih lebih tinggi berbanding orang dewasa. "Kanak-kanak lebih terkesan dengan PKP kerana mereka masih membesar terutamanya yang berada di sekolah rendah dan awal sekolah menengah. Kajian ini lebih tertumpu kepada emosi dan perasaan para remaja sekolah menengah di sekitar Wilayah Persekutuan dan Selangor sahaja. Ini kerana capaian Internet dua kawasan ini adalah yang paling stabil bagi mengelakkan sebarang kekeliruan data. Seramai 209 orang responden telah menjawab soal-selidik yang diedarkan secara atas talian sepanjang tempoh PKPP iaitu bermula pertengahan Julai sehingga awal Ogos 2020. Kajian lebih menumpukan tahap kesediaan dan emosi pelajar sekolah menengah terhadap pembelajaran atas talian sepanjang tempoh PKP hingga PKPP. Peringkat Umur Yang Berbeza, Modus Operandi Turut Berbeza Ibu bapa perlu dapat menjelaskan kepada anak-anak mereka keadaan khas yang mereka semua alami, sehingga mereka dapat mengatasi keadaan dengan lebih baik. Cara ibu bapa mendidik anak- anak mereka mengenai pandemi Covid-19 berbeza mengikut kumpulan umur anak-anak - kanak- kanak prasekolah, sekolah rendah dan menengah. Penutupan sekolah memberi kesan buruk kepada kehidupan banyak kanak-kanak terutama di sebabkan pembatalan banyak aktiviti mereka. Anak-anak tentu akan kecewa kerana 'kehilangan'
Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA hubungan sosial mereka bersama kawan-kawan dan saudara mara. Dalam konteks kehidupan remaja, ini boleh menjadi kerugian yang amat besar bagi mereka. Ini adalah saat yang sangat berguna untuk perkembangan emosi dan ketahanan mereka untuk mengenali karakter dan emosi remaja. Kita boleh memilih, menyokong dan mengesahkan beberapa emosi yang dialami oleh anak-anak ini pada ketika PKP ini. Sokongan dan tingkahlaku berhemah sangat penting diusahakan oleh setiap ibu-bapa. Demografi Dan Kelengkapan Teknikal Sebanyak 128 reponden telah mengisi boring soal selidik atas talian yang diedarkan. Dari jumlah itu, 63.6% adalah responden dari negeri Selangor manakala 36.4% adalah dari Wilayah Persekutuan. Kajian hanya bertumpu kepada dua negeri ini sahaja kerana factor kemudahan capaian yang baik di dua negeri ini. Ia bagi mengelakkan gangguan masalah kelengkapan terhadap emosi dan kesediaan pelajar atau responden. Kajian juga tertumpu hanya kepada responden yang berada di sekolah menengah kerana pengkaji berpendapat di sekitar usia ini pelajar sedang mengalami proses transformasi dari kanak-kanak ke alam dewasa. Di mana usia ini adalah usia yang paling mencabar dalam fasa kehidupan seseorang individu. Peratusan responden adalah Tingkatan 1 (13.6%), Tingkatan 2 (4.5%), Tingkatan 3 (45.5%), Tingkatan 4 (9.5%), Tingkatan 5 (18.2%) dan Tingkatan 6 (9.1%). Daripada jumlah pelajar ini didapati 81.8% mempunyai gajet sendiri. Manakala 9.1% hajet ibubapa dan 9.1% gajet berkongsi bersama adik beradik yang lain. 68.2% menggunakan gajet dan capaian Internet secara bergilir-gilir bersama ibubapa dan adik beradik. Manakala 31.8% sememangnya mempunyai akses dan gajet hanya untuk diri sendiri. Manakala 68.2% mempunyai capaian Internet yang mencukup dan 31.8% tidak mempunyai capaian Internet yang mencukupi. 4.5% daripada responden menyatakan hanya menggunakan capaian Wifi percuma, 50% wifi peribadi (wifi di rumah) manakala 45.5% menggunakan data telefon yang terhad. Emosi dan Kesediaan Pelajar Kebanyakan kajian dilakukan adalah berkaitan bagaimana peralatan dan kelengkapan teknikal mempengaruhi kesediaan pelajar sekolah untuk meneruskan pembelajaran atas talian. Namun kajian ini adalah lebih fokus kepada kesediaan fizikal dan mental serta emosi pelajar menghadapinya. Bagi bahagian emosi dan kesediaan pelajar membuat peralihan pembelajaran daripada secara bersemuka kepada secara atas talian atau maya, soal selidik terbahagi kepada dua bahagian pengukuran iaitu dari sudut positif dan sudut negative semasa mereka menjalani proses peralihan ke norma baharu ini. Namun penyelidik akan membentangkan ia secara bahagian demi bahagian. Pembelajaran atas talian amat memerlukan disiplin pelajar yang tinggi serta sokongan dan dorongan yang kuat daripada guru dan ibu bapa. Antara faktor yang menyumbang kepada hilang tumpuan murid ialah persekitaran di rumah yang tidak sesuai untuk pembelajaran, bahan pembelajaran tidak menarik, masalah capaian internet, kegagalan peralatan teknologi yang digunakan, penjadualan tidak sesuai, kurang sokongan ibu bapa dan murid yang lemah dalam mata pelajaran. (Berita Harian 20 Oktober 2020) Pembelajaran atas talian juga hanya dapat dilaksanakan
Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA dengan baik pada golongan tertentu sahaja seperti mereka yang duduk di bandar dan kawasan urban berbanding mereka yang duduk di pedalaman dan kawasan terpencil mungkin. Hal ini membawa kepada ketidakseimbangan dan ketidakcapaian pembelajaran atas talian secara menyeluruh kepada semua pelajar di sekolah. DAPATAN KAJIAN Carta 1 di bawah menunjukkan keterujaan responden apabila pengumuman sekolah ditutup dan pembelajaran secara atas talian perlu dilaksanakan. Pada awal PKP responden sangat gembira dan teruja untuk belajar secara atas talian namun pada pertengahan dan akhir PKP pelajar makin tidak gembira dan tidak teruja lagi untuk belajar atas talian kerana factor-faktor yang pelbagai. Antaranya adalah pelajar tidak dapat memberi tumpuan pada kelas kerana gangguan persekitaran dan juga keterbatasan capaian. Keterujaan Responden P&P Secara Atas Talian 60 50 40 30 20 10 0 Sangat Gembira Gembira Sederhana Tidak Gembira Sangat Tidak Gembira Saya berasa gembira tidak perlu ke sekolah sepanjang PKP. Pada awal PKP saya berasa teruja (gembira) untuk belajar secara atas talian bersama cikgu. Pada pertengahan dan akhir PKP saya masih berasa teruja (gembira) untuk belajar secara atas talian bersama cikgu. CARTA 1: Keterujaan Responden P&P Secara Atas Talian
Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA Semangat Responden Hadir Kelas Dan Membuat Tugasan 60 50 40 30 20 10 0 Sangat bersemangat Bersemangat Sederhana Tidak Bersemangat Sangat Tidak Bersemangat Pada awalnya, saya bersemangat untuk menghadiri kelas maya atau membuat tugasan yang diberi secara atas talian Pada pertengahan dan akhir PKP, saya bersemangat untuk menghadiri kelas maya atau membuat tugasan yang diberi secara atas talian Pada awal PKP saya merasa semangat apabila menerima tugasan dan arahan tugasan sekolah. Pada pertengahan dan akhir PKP saya merasa semangat apabila menerima tugasan dan arahan tugasan sekolah. CARTA 2: Semangat Responden Hadir Kelas Dan Membuat Tugasan Carta 2 menunjukkan responden kajian rasa bersemangat pada awal perlaksanaan kelas secara atas talian iaitu sebanyak hamper 50%, manakala 28% menyatakan sederhana sahaja. Pada awal PKP juga responden merasa sangat bersemangat menerima tugasan dan arahan tugasan secara atas talian itiu lebih kurang 40%. Namun dapat dilihat pada pertengahan dan akhir PKP pelajar mula merasa tidak bersemangat dan hampir hilang semangat iaitu tiada 'mood' lagi untuk meneruskan kelas dan membuat tugasan atas talian. Selain itu ada juga responden yang memberi alasan seperti tidak dapat hadir ke kelas waktu pagi kerana susah bangun dari tidur akibat berjaga lewat sehingga larut malam kerana bermain permainan atas talian.
Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA Emosi Responden Membuat Tugasan dan Hadir Kelas Secara Atas Talian 45 40 35 30 25 20 15 10 5 0 Sangat Gembira Gembira Sederhana Tidak Gembira Sangat Tidak Gembira Saya berasa tidak gembira (rugi)kerana tidak menghadiri kelas atau tidak membuat tugasan yang diberi atas talian sepanjang PKP. Saya berasa gembira dan puas hati dengan tugasan yang dihantar kepada cikgu secara atas talian Saya merasa tidak gembira (sedih) apabila tidak dapat membuat tugasan dengan baik kerana masalah capaian Internet Secara keseluruhannya, saya merasa gembira belajar dan membuat tugasan sekolah secara atas talian. CARTA 3: Emosi Responden Membuat Tugasan dan Hadir Kelas Secara Atas Talian Carta 3 pula menumpukan perhatian kepada emosi responden sepanjang membuat tugasan dan hadir ke kelas atas talian. Responden menyatakan mereka sangat sedih jika tidak dapat membuat tugasan yang diberi. Namun mereka masih sangat gembira dan berpuas hati dengan tugasan yang dihantar kepada cikgu secara atas talian. Namun majority menyatakan sangat tidak gembira dan tidak gembira apabila tidak dapat membuat tugasan dengan baik kerana masalah capaian Internet
Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA yang terhad dan masalah tertentu. Namun secara amnya responden merasa gembira belajar dan membuat tugasan secara atas talian. Tahap Tumpuan dan Pemahaman Responden Ketika Kelas Atas Talian 45 40 35 30 25 20 15 10 5 0 Sangat Faham Faham Sederhana Tidak Faham Sangat Tidak Faham Saya faham dan fokus (Serabut) apabila mendapat mesej-mesej yang banyak dari cikgu-cikgu tentang tugasan-tugasan dan kelas atas talian Saya faham dengan penerangan para cikgu dalam setiap subjek yang dilakukan secara atas talian. Saya faham dan memberi tumpuan (fokus) penuh kepada penerangan cikgu apabila kelas sedang dilaksanakan atas talian. CARTA 4: Tahap Tumpuan dan Pemahaman Responden Ketika Kelas Atas Talian Carta 4 pula melihat kepada tahap tumpuan dan pemahaman responden ketika belajar atas talian. Majoriti menyatakan serabut, tidak faham dan sangat tidak faham (iaitu tidak focus) sepanjang kelas dijalankan atas talian. Antara factor penyebab responden sukar memberi tumpuan adalah gangguan persekitaran di rumah dan juga masalah teknikal yang berlaku seperti capaian Internet yang tersangkut dan lain-lain. Selain itu ada juga yang menyatakan bahawa mereka hilang tumpuan kerana mengantuk akibat tidak ada interaksi dengan kawan-kawan secara fizikal.
Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA Saya merasa tidak sabar untuk kelas tamat dan tugasan selesai apabila belajar atas talian kerana saya boleh melakukan aktiviti lain selepas itu. 9% 23% 27% 32% 9% Sangat Tidak Sabar Tidak Sabar Sederhana Sabar Sangat Sabar CARTA 5: Tahap sabar pelajar berada di dalam kelas atas talian Carta 5 pula memberi gambaran bahawa pelajar masih boleh bersabar (32%) menunggu sehingga kelas atas talian tamat dan menamatkan tugasan yang diberi. 27% pula tidak sabar dan sangat menunggu waktu kelas tamat dan tugasan selesai. Manakala 23% sangat sabar menunggu kelas sehingga tamat. Antara perkara yang mereka ternanti-nantikan adalah untuk bermain permainan atas talian dan makan sejurus kelas tamat. Selain itu ada yang menyatakan hasrat untuk tidur dan menonton televisyen.
Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA Saya berasa amat lega dan gembira apabila kelas atas talian tamat atau tergendala sebab masalah Internet pada pihak cikgu. 9% 28% 18% 18% 27% Sangat Gembira Gembira Sederhana Tidak Gembira Sangat Tidak Gembira CARTA 6: Emosi responden apabila kelas tamat atau tergendala Namun pada carta 6 didapati, responden berasa sangat gembira (28%) dan lega apabila kelas atas talian tamat atau tergendala disebabkan masalah teknikal dan lain-lain. Hanya 9% sahaja yang berasa sangat tidak gembira jika kelas tiada kerana merasakan tiada sebarang input ilmu pada waktu tersebut. KESIMPULAN Pembelajaran secara maya ini merupakan cabaran baru kepada pendidik dan pelajar. Cabaran kepada pendidik adalah untuk menyediakan ruang pembelajaran atas talian yang menarik dan yang boleh mencapai matlamat pembelajaran. Cabaran kepada murid pula, mereka harus lebih berdisiplin dan bersedia untuk belajar secara kendiri. Mereka perlu lebih bertanggungjawab terhadap pengalaman pembelajaran mereka sendiri. Keseluruhannya, murid perlu menghadiri pemebalajaran secara konsisten, beri tumpuan semasa belajar dan memberi komitmen sepenuhnya. Jika murid sendiri tidak memberi komitmen, maka pembelajaran atas talian ini akan gagal meningkatkan kualiti pembelajaran murid. Cabaran kepada ibu bapa pula adalah bagaimana untuk memastikan anak-anak ini mengikuti kelas pada masanya dan menepati keperluan pemebelajaran atas talian tersebut.
Proceeding of ICITS 2020 e-ISSN: 2716-6732 6th International Conference on Information Technology & Society November 11th, 2020, Selangor, MALAYSIA RUJUKAN 1. talian Mengajar Cabarab (April, 2020). Atas Talian. Bernama 2. struggle with uneven-internet-access Internet uneven access. Anne Dorall (July 2020). 1/3 Students Could Not Participate In Online Class During MCO. Angeline Yeoh (April 2020). MCO: As lessons move online, locals teachers and students 3. during-mco/ 4. Ahmad A. K., Norhunaini M., Liyana T., Muna S.& Syahrul N. (January 2020). Transitioning to Online Learning during COVID-19 Pandemic: Case Study of a Pre-University Centre in Malaysia; 5. 2020). MCO: (April F. Studying at Nik Daliyana N. home. 6. distress?. 2020). Who call when children (Sept can in Ming T., 7. Melanie C., (October 2020). NGOs in Malaysia reveal the impact of Covid-19 on children mental health. 8. 2020). (April MCO Lin. and mental Su health. 9. mco-dr-lim-wai-jenn/ CodeBlue (April 2020). Managing Behavioural Health During Covid 19 and MCO. 10. WHO. (March 2020). Mental health and psychological resilience during the COVID-19 pandemic.